ผมไม่ทราบว่าผมเป็นผื่นหรืออะไรไม่รู้น่ะครับแต่ที่เป็นตอนนี้มันเป็นตุ่มแดงๆจุดเล็กๆแล้วก็ตุ่มคล้ายๆเราเป็นผื่นพอมันแตกแสบมากครับแต่บางจุดตรงที่มันแตกจนเปลื่อยแสบสุดๆเลยแล้วก็ลามมาที่หนังหุ้มน้องชายผมอยากจะทราบว่าจะมีอัตรายไหมครับแล้วต้องรักษายังไง
สวัสดีค่ะ ตุ่มแดงๆจุดๆแล้วแตกออกแล้วแสบที่อัณฑะดังกล่าวมา อาจจะเกิดจากเริมที่อวัยวะเพศ มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบได้ ตุ่มจากหนองในหรือแผลริมอ่อน อาจมีอาการแสบ มีปัสสาวะปนหนองร่วมด้วย การเป็นหูดเช่นหูดหงอนไก่ หูดข้าวสุก จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน การมีภาวะรูขุมขนอักเสบ โดยจะเจ็บได้เล็กน้อย ถ้าเป็นใหญ่มากอาจมีตุ่มหนองให้เห็น หรือเป็นผื่นผิวหนังอักเสบจากการแพ้หรือการสัมผัส โดยมักมีอาการคันร่วมด้วย และมีประวัติสัมผัสสบู่หรือน้ำหอมบริเวณดังกล่าว เป็นต้นดังนั้นมีการวินิจฉัยที่ยังเป็นไปได้อยู่หลายอย่าง เบื้องต้นแนะนำไม่ไปแกะตุ่ม หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่าสะอาด หลีกเลี่ยงการใช้สบู่ควรไปพบแพทย์ถ้ามีอาการเช่นตุ่มมีขนาดใหญ่ขึ้น บวม แดง เจ็บ หรือลุกลามไปที่อื่นๆ มีปัสสาวะแสบขัดหรือหนองไหลจากอวัยวะเพศร่วมด้วย